钦定古今图书集成/明伦汇编/氏族典/第227卷 > 杨异
## 钦定古今图书集成/明伦汇编/氏族典/第227卷 > 杨异

按《隋书杨异传》：“异字文殊，弘农华阴人也。祖钧，魏司
空。父俭，侍中。异深沈有器局，博涉书记。周闵帝时，为
宁都太守，甚有能名，赐爵昌乐县子。后数以军功进
为侯。高祖践祚，拜宗正少卿，加上开府。寻迁西南道
行台，兵部、刑部尚书，出除吴州总管。时晋王广镇扬
州，诏令异每岁一与王相见，评论得失。数载，卒官。子”
虔逊。